**UGOVOR O PRODAJI I PRIJENOSU DIONICA**

**TRGOVAČKOG DRUŠTVA**

**\_\_\_\_\_\_\_\_\_ d.d., \_\_\_\_\_\_\_**

**broj: \_\_\_\_ / \_\_\_\_\_**

sklopljen dana \_\_\_\_\_\_\_ 2018. između ugovornih strana:

\_\_\_\_\_\_\_\_\_\_, OIB: \_\_\_\_\_\_ zastupana po Centru za restrukturiranje i prodaju iz Zagreba, Ivana Lučića 6, OIB: 38083028711 (dalje u tekstu: CERP), kojeg zastupa ravnatelj Milan Plećaš, (dalje u tekstu: Prenositelj)

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_,\_\_\_\_\_\_\_\_\_\_\_\_\_\_\_\_\_\_\_\_ OIB: \_\_\_\_\_\_\_\_\_\_\_\_\_(dalje u tekstu: Stjecatelj)

**PREAMBULA**

Ugovorne strane suglasne su:

* da je Prenositelj \_\_\_\_\_\_\_\_\_ 2018. u dnevnom listu Jutarnji list i na web - stranici CERP-a, temeljem Odluke \_\_\_\_\_\_\_\_\_\_, Klasa:, Urbroj: \_\_\_\_\_\_\_\_\_\_, od \_\_\_\_\_\_\_\_\_ 2018., objavio javni poziv za kupnju dionice trgovačkog društva \_\_\_\_\_\_\_\_ d.d.,\_\_\_\_\_\_\_ , \_\_\_\_\_\_\_\_\_, OIB: \_\_\_\_\_\_\_\_\_, MBS: \_\_\_\_\_\_\_\_\_(dalje u tekstu: Društvo),
* da je Stjecatelj \_\_\_\_\_\_\_\_\_ 2018. dostavio Prenositelju prijavu za sudjelovanje u postupku javnog nadmetanja za kupnju \_\_\_\_\_\_ dionice Društva,
* da je dana \_\_\_\_\_\_\_\_\_ 2018. održano javno nadmetanje za kupnju \_\_\_\_\_\_ dionice Društva, na kojem je Stjecatelj, kao ponuditelj prihvatio cijenu u visini od \_\_\_\_\_\_ kuna za kupnju \_\_\_\_\_\_ dionice Društva, na koji način je stekao pravo sklopiti sa Prenositeljem ovaj Ugovor,
* CERP je ovlašten sklopiti ovaj Ugovor, temeljem Zakona o upravljanju državnom imovinom (NN broj 52/2018), kao zakonski zastupnik Republike Hrvatske.

**PREDMET UGOVORA**

**Članak 1.**

1. Na temelju ovog Ugovora, Prenositelj prodaje i prenosi Stjecatelju, a Stjecatelj kupuje i stječe od Prenositelja \_\_\_\_\_\_ redovne dionice Društva, oznake \_\_\_\_\_\_, svaka u nominalnom iznosu od \_\_\_\_\_\_ () kuna, ukupnog nominalnog iznosa \_\_\_\_\_\_ () kuna, a što predstavlja \_\_\_\_\_\_ % temeljnog kapitala Društva.

1.2. Dionice su izdane u nematerijaliziranom obliku te se vode na zastupničkom računu nematerijaliziranih vrijednosnih papira broj CERP(0/1) / (1/1) kod SREDIŠNJEG KLIRINŠKOG DEPOZITARNOG DRUŠTVA d.d. (dalje u tekstu: SKDD).

**KUPOVNA CIJENA**

**Članak 2.**

1. Stjecatelj se obvezuje platiti Prenositelju za dionice koje su predmet ovog Ugovora kupovnu cijenu koja je postignuta na javnom nadmetanju u iznosu od \_\_\_\_\_\_ () kuna.
	1. Stjecatelj se obvezuje iznos kupovne cijene iz prethodnog stavka ovog članka, umanjen za iznos uplaćene jamčevine u iznosu od \_\_\_\_\_\_ () kuna platiti Prenositelju u roku od 8 (osam) radnih dana od dana sklapanja ovog Ugovora, na poslovni račun CERP-a IBAN HR68 2402 0061 1006 7186 9 kod Erste&Steiermarkische Bank.
	2. Danom uplate kupovne cijene smatra se dan kada je iznos kupovne cijene iz stavka 2.2. ovog članka zaprimljen na poslovni račun CERP-a.
	3. U slučaju da Stjecatelj ne plati iznos kupovne cijene u roku iz stavka 2.2. ovog članka ovaj Ugovor će se smatrati raskinutim po sili zakona i Stjecatelj gubi pravo na povrat uplaćene jamčevine.
	4. Ispunjenje obveza iz ovog članka u roku bitan je sastojak Ugovora.

**PRAVNI UČINCI UGOVORA**

**Članak 3.**

3.1. U odnosu na Prenositelja, Stjecatelj postaje imateljem dionica koje su predmet ovog Ugovora na dan izdavanja isprave iz stavka 3. ovog članka.

3.2. U odnosu na Društvo, Stjecatelj postaje imateljem dionica koje su predmet ovog Ugovora na dan upisa prijenosa dionica u registru SKDD sa imena Prenositelja na ime Stjecatelja.

3.3. Prenositelj se obvezuje u roku od 3 (tri) dana od dana ispunjenja obveze plaćanja kupovne cijene iz članka 2. ovog Ugovora, Stjecatelju izdati ispravu u kojoj će biti sadržana izjava prema kojoj pristaje i daje nalog da se izvrši prijenos dionica sa zastupničkog računa nematerijaliziranih vrijednosnih papira CERP/ na račun nematerijaliziranih vrijednosnih papira Stjecatelja koji se vodi u SKDD-u.

3.4. Ugovorne strane su suglasne da Prenositelju pripada pravo na dividendu za dionice koje su predmet ovog Ugovora, ostvarenu do dana sklapanja ovog Ugovora sukladno odlukama skupštine Društva, neovisno o tome kada je skupština Društva donijela odluku o isplati dividende za razdoblje do dana sklapanja ovog Ugovora, te Stjecatelj daje izričitu suglasnost da Društvo za navedeno razdoblje isplati dividendu po osnovi dionica koje su predmet ovog Ugovora na račun Prenositelja.

3.5. U slučaju da se iznos dividende koji pripada Prenositelju, sukladno stavku 3.4. ovog članka isplati Kupcu, Kupac se obvezuje u roku od 3 (tri) radna dana od dana zaprimljene uplate zaprimljeni iznos dividende uplatiti na poslovni račun CERP-a naveden u članku 2.2. ovog Ugovora.

**JAMSTVA PRENOSITELJA**

**Članak 4.**

4.1. Prenositelj jamči i izjavljuje da je zakonski imatelj i vlasnik dionica koje su predmet ovog Ugovora, te da iste nije prenio drugim osobama, da na njima nema prava zaloga u korist trećih osoba ili bilo kakvih drugih tereta i prava u korist trećih osoba, koja bi umanjivala, ograničavala ili isključivala prava Stjecatelja u odnosu na kupljene dionice.

**OSTALE ODREDBE**

**Članak 5.**

5.1. Prihvaćanjem odredbi ovog Ugovora Stjecatelj izjavljuje da je upoznat, ili je imao priliku upoznati se sa svim podacima i dokumentima koji se odnose na vrijednost i strukturu temeljnog kapitala Društva i dionica koje je su predmet ovog Ugovora te se odriče prava prigovora koji bi se odnosili na materijalne i pravne nedostatke, s te osnove.

5.2. Stjecatelj izjavljuje da je upoznat da je Društvo pretvorbom društvenog poduzeća svojeg pravnog prednika postalo vlasnikom samo stvari i prava procijenjenih u vrijednost društvenog kapitala u postupku pretvorbe, kojih procijenjenih stvari i prava je društveno poduzeće pravni prednik Društva bilo nositeljem prava korištenja na dan procjene društvenog kapitala u postupku pretvorbe, a koje stvari i prava su bile sposobne postati predmetom vlasništva, bez obzira na eventualno drugačije stanje koje je evidentirano u poslovnim knjigama Društva, zemljišnim ili drugim javnim knjigama i ispravama, te se odriče svih prigovora i zahtjeva prema Prenositelju glede vlasništva neprocijenjene imovine, koja je bila u društvenom vlasništvu poduzeća pravnog prednika Društva, glede vlasništva procijenjene imovine koja nije bila u društvenom vlasništvu poduzeća pravnog prednika Društva, kao i glede vlasništva procijenjene imovine koja nije bila sposobna postati predmetom vlasništva.

5.3. U slučaju ništetnosti neke od odredbi ovog Ugovora, ugovorne strane su suglasne da to neće imati učinka na valjanost ostalih odredbi ovog Ugovora, a ništetnu odredbu ugovorne strane će zamijeniti valjanom, kojom će se postići cilj i svrha, u mjeri u kojoj je to dopušteno i moguće, a koja se željela postići zamijenjenom ništetnom odredbom Ugovora.

**ZAVRŠNE ODREDBE**

**Članak 6.**

6.1. Ugovor stupa na snagu kada ga obje ugovorne strane potpišu i Prenositelj ovjeri svoj potpis kod javnog bilježnika.

6.2. Prenositelj snosi trošak javnobilježničke ovjere svog potpisa, dok Stjecatelj snosi sve ostale troškove u svezi sklapanja Ugovora.

6.3. Sve izmjene i dopune Ugovora moraju biti sastavljene u pisanom obliku i moraju ih potpisati ugovorne strane.

6.4. Za sve sporove koji se odnose na ovaj Ugovor, ugovorne strane ugovaraju nadležnost stvarno nadležnog suda u Zagrebu.

6.5. Ugovor je sastavljen u 2 (dva) izvornika, od kojih 1 (jedan) primjerak pripada Stjecatelju, 1 (jedan) primjerak ostaje za potrebe javnog bilježnika i 5 (pet) ovjerenih preslika, od kojih 2 (dva) primjerka za potrebe Prenositelja, 1 (jedan) primjerak za potrebe Stjecatelja, 1 (jedan) primjerak za SKDD i 1 (jedan) primjerak za Društvo.

 KLASA: \_\_\_\_\_\_\_\_\_\_\_\_\_\_\_\_

 URBROJ: \_\_\_\_\_\_\_\_\_\_\_\_\_\_\_\_

|  |  |
| --- | --- |
| **ZA STJECATELJA:** | **ZA PRENOSITELJA:** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_****Milan Plećaš, ravnatelj** |